ফ্রান্সিস হ্যামিলটন আর্নল্ড (জন্ম ২৫ জুলাই ১৯৫৬) হচ্ছেন মার্কিন বিজ্ঞানী, প্রকৌশলী এবং নোবেল বিজয়ী। তিনি নির্দেশকমূলক বিবর্তনে অগ্রণী ভূমিকা রেখেছেন, যার মাধ্যমে উৎসেচক, বিপাকীয় পথ, জিনগত রেগুলেটরী সার্কিট এবং জীবের জন্য প্রয়োজনীয় জৈব ব্যবস্থা সৃষ্টি করতে সক্ষম হয়েছেন। নির্দেশকমূলক বিবর্তনে ভূমিকার জন্য তিনি ২০১৮ সালে নোবেল পুরস্কার অর্জন করেন। তিনি ক্যালিফোর্নিয়া ইন্সটিউট অব টেকনোলজিতে  রসায়ন প্রকৌশল, জৈব প্রকৌশল ও জৈব রসায়নের অধ্যাপিকা।  প্রাথমিক জীবন ও শিক্ষা আর্নল্ডের জন্ম ও বেড়ে ওঠা পেনসিলভেনিয়ার এজউড তথা পিটসবার্গের একটি ছোট সাবার্ব এলাকায়। তার বাবা নিউক্লিয় পদার্থবিদ উইলিয়াম হাওয়ার্ড আর্নল্ড। উচ্চমাধ্যমিকের সময়ে তিনি ভিয়েতনামের যুদ্ধের প্রতিবাদ জানাতে হিচহাইকিং করে ওয়াশিংটন ডিসিতে পৌঁছেন, নিজের খরচ নিজেই চালাতে তখন তিনি স্থানীয় একটি জ্যাজ ক্লাবের ককটেইল ওয়েট্রেস এবং ক্যাব ড্রাইভিং করতেন।  আর্নল্ড যন্ত্রপ্রকৌশল এবং বিমান প্রকৌশলের উপর প্রিন্সটন বিশ্ববিদ্যালয় থেকে স্নাতক সম্পন্ন করেন। ১৯৮৫ সালে ক্যালিফোর্নিয়া বিশ্ববিদ্যালয় থেকে রসায়ন প্রকৌশলের উপর পিএইচডি অর্জন করেন। পড়াশুনা সম্পন্ন করার তিনি ইউসি বার্কলে এবং ক্যালটেকে পোস্ট ডক্টরাল গবেষণা করেন।  ব্যক্তিগত জীবন আর্নল্ড ক্যালিফোর্নিয়ার লা কানাডাতে বাস করেন। তিনি জেমস ই. ব্যালিকে বিবাহ করেন এবং তাদের এক পুত্র সন্তান হয়। পরবর্তীতে তিনি এন্ড্রু ই. লেঞ্জকে বিয়ে করেন এবং তাদের দুইজন পুত্র সন্তান হয়। সন্তানদ্বয়ের নাম উইলিয়াম এবং জোসেফ। তার ২০০৫ সালে স্তন ক্যান্সারের চিকিৎসা করা হয় এবং তিনি ক্যান্সার থেকে আরোগ্য লাভ করেন।  পেশা তার কাজ, তার গবেষণা বিভিন্ন পদকে সম্মানিত করা হয়েছে। যেমন, তিনি ২০১৮ তে পেয়েছেন রসায়নে নোবেল, ২০১১ তে ড্রাপার পুরস্কার এবং ২০১৩ তে ন্যাশনাল মেডেল অব টেকনোলজি এন্ড ইনোভেশন। তিনি ২০১১ তে  আমেরিকান একাডেমী অব আর্টস এন্ড সায়েন্সে নির্বাচিত হন। আর্নল্ড যুক্তরাষ্ট্রের তিনটি ন্যাশনাল একাডেমীতে নির্বাচিত হওয়ার বিকল্প সম্মাননা অর্জন করেন এক তিনটি জাতীয় একাডেমী হলো— ন্যাশনাল একাডেমী অব সায়েন্স, ন্যাশনাল একাডেমী অব ইঞ্জিনিয়ারিং এবং ইন্সটিউট অব মেডিসিন। আর্নল্ড আমেরিকান এসোসিয়েশন ফর দ্য এডভান্সমেন্ট অব সায়েন্স, আমেরিকান একাডেমী অব আর্টস এন্ড সায়েন্স,  আমেরিকান একাডেমী অব মাইক্রোবায়োলজি,  আমেরিকান ইন্সটিউট ফর মেডিক্যাল এন্ড বায়োলজিক্যাল ইঞ্জিনিয়ারিং এর ফেলো এবং তিনি যুক্তরাজ্যের রয়াল একাডেমী অব ইঞ্জিনিয়ারিং এর আন্তর্জাতিক ফেলো।  তিনি বর্তমানে কুইন এলিজাবেথ প্রাইজ ফর ইঞ্জিনিয়ারিং এর বিচারক। তিনি ন্যাশনাল একাডেনী অব সায়েন্সের বিজ্ঞান ও বিনোদন বিভাগকে পর্যবেক্ষণের মাধ্যমে হলিউডের বিজ্ঞান সংক্রান্ত বিষয়কে পর্যবেক্ষণ করতেন; যাতে করে চিত্রনাট্যকার সঠিক ভাবে বিজ্ঞানের বিষয়কে ফুটিয়ে তুলতে পারেন।  ২০১৬ তে নারী হিসেবে তিনি প্রথম মিলেনিয়াম টেকনোলজি পুরস্কার পান। তিনি নির্দেশনা মূলক বিবর্তনে অগ্রনী ভূমিকা রাখার জন্য এই পুরস্কার পান। ২০১৭ সালে আর্নল্ড  ন্যাশনাল একাডেমী অব সায়েন্স কর্তৃক তার তাৎপর্যপূর্ণ গবেষণার দরুণ র‍্যায়মণ্ড এন্ড বেভারলি স্যাকলাএ পুরস্কার পান। ২০১৮ সালে নির্দেশিকামূলক বিবর্তনের উপর তার কাজের জন্য রসায়নে নোবেল অর্জন করেন।  তিনি অসংখ্য পেটেন্টের সহ আবিষ্কারক এবং ২০০৫ সালে জিভো, ইঙ্ক এর সহপ্রতিষ্ঠাতা।  পুরস্কার  রসায়নে নোবেল (২০১৮)  রয়াল একাডেমী অব ইঞ্জিনিয়ারিং এর ফেলো (২০১৮)  সোসাইটি অব উইম্যান ইঞ্জিনিয়ারস এওয়ার্ড (২০১৭)   ডার্টমাউথ কলেজ (২০১৭) থেকে অনারারী ডক্টর অব সায়েন্স  মিলেনিয়াম টেকনোলজি পুরস্কার (২০১৬)  সম্মানসূচক ডক্টর অফ সাইন্স, ইটিএইচ জুরিখ কর্তৃক (২০১৫)  অন্তর্ভুক্ত করা হয় ন্যাশনাল ইনভেন্টরস হল অফ ফেম-এ (২০১৪)  ন্যাশনাল মেডাল অফ টেকনোলজি অ্যান্ড ইনোভেশন  ইএনআই পুরস্কার (২০১৩)  চার্লস ড্র্যাপার প্রাইজ (২০১১)  এনজাইম ইঞ্জিনিয়ারি অ্যাওয়ার্ড ফ্রম ইঞ্জিনিয়ারিং কনফারেন্সেস ইন্টারন্যাশনাল অ্যান্ড জেনেনকর (২০০৭)  জাতীয় শীর্ষ বিজ্ঞানী ও উদ্ভাবকদের রাষ্ট্রপতি ওবামা কর্তৃক সম্মাননা তথ্যসূত্র  বহিঃসংযোগ  Chemical Eng, Caltech Faculty Page Arnold Research Group  Video of Arnold talking about her work, from the National Science & Technology Medals Foundation  বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:বিবিসি ১০০ নারী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:মার্কিন নোবেল বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:চার্লস স্টার্ক ড্র্যাপার প্রাইজ বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী রসায়নবিদ বিষয়শ্রেণী:নোবেল বিজয়ী নারী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:অ্যালফাবেট ইনকর্পোরেটেডের পরিচালক